سری سقطی عثمانی

 

**شیخ سری سقطی عثمانی صدیقی** (پیدائش: 772ء— وفات: 8 ستمبر 867ء) سلسلہ قادریہ اور سلسلہ سہروردیہ کے اکابر مشائخ سے ہیں ۔ آپ کا شجرہ نسب حضرت سیدنا عثمان غنی تک پہنچتا ہے۔۔۔۔ سری سقطی بن۔ مغلس۔بن مسعود۔بن ابراھیم۔بن عبد الرحمان بن۔ابان۔بن عثمان غنی

اور آپ کا شجرہ نسب حضرت سیدنا صدیق اکبر سے بھی ملتا ہے

سری سقطی بن مغلس بن مسعود بن ابراھیم بن عبد الرحمان بن ام سعد بنت ام حسن بنت اسماء بنت ابی بکر صدیق

آپ کا شجرہ نسب حضرت سیدنا حارث بن ھشام سے بھی ملتا ہے

سری سقطی بن مغلس بن مسعود بن ابراھیم بن عبد الرحمان بن ام سعد بنت عبد الرحمان بن حارث بن ھشام بن مغیرہ

ولادت
-----

آپ کی پیدائش 155ھ میں بغداد شریف میں ہوئی۔ آپ کا نام سرُّالدین اور کنیت ابو الحسن ہے اور سری سقطی کے نام سے مشہور ہیں۔ آپ کے والدِ گرامی کا نام مغلس تھا ۔

حصول تصوف
---------

سری سقطی بغداد کے نامور صوفی بزرگ تھے۔ وہ معروف کرخی کے شاگرد تھے اور انہی سے خرقہ تصوف حاصل کیا وہ جنید بغدادی کے ماموں اوراستاد بھی تھے۔ وہ 867ء میں98 برس کی عمر میں بغداد میں انتقال کر گئے۔

اقوال اکابرین
-------------

جنید ؒ فرماتے ہیں میرے نزدیک سری سقطی سے بڑا کوئی عابد نہیں 92سال وہ زندہ رہے لیکن مرض الموت کے علاوہ میں نے انھیں لیٹا ہوا نہیں دیکھا۔
جنید ؒ کا قول ہے کہ ایک مرتبہ میں ان کی عیادت کے لیے گیا تو میں نے طبیعت کے بارے میں پو چھا تو انھوں نے ایک شعر پڑھا
کَیْفَ أشْکُوْ إلٰی طَبِیْبِیْ مَا بِیْ وَالَّذِیْ بِیْ أصَابَنِیْ مَنْ طَبِیْبِیْ
"ـکہ میں اپنی بیماری کی اپنے معالج کو کیسے شکایت کروں اور جو مرض طبیب کی جانب سے پیدا ہوا ہو اس سے کیا شکایت کروں"
جنید ؒ کہتے ہیں کہ اس کے بعد ہوا کے لیے میں ان پر پنکھا چلانا شروع کیا تو انھوں نے فر مایا جو شخص اندر سے جل کر ختم ہو گیا ہو اس کو یہ پنکھا کیا فائدہ دے گا پھر انھوں یہ اشعار پڑھے ۔
" دل جل رہا ہے اور آنسو جاری ہیں اور مصائب جمع ہیں اور صبر کا پیالہ لبریز ہو چکا ہے۔ ان کاموں کے نتیجے میں جو اس نے خواہش نفس اور شوق سے کیے ہوں، کیا سکون ملے گا جس کا اپنا گھر نہ ہو۔ اے خدا اگر میرے مقدر میں کچھ سکون ہے تو موت تک مجھے وہ عطا کر دے۔"
جنید ؒ فر ماتے ہیں میں نے ان سے نصیحت کی درخواست کی تو فر مایا کہ غلط لوگوں کی صحبت مت اختیار کرو اور اچھے لوگوں کی صحبت میں رہنے کے وقت بھی اللہ کو مت بھولو۔
سری سقطی فرماتے ہیں کہ میں نے معروف کرخی کو یہ ارشاد فرماتے سنا: *جس نے اللہ کے مقابلے میں بڑائی چاہنے کا ارادہ کیاتووہ اُسے بری طرح پچھاڑ دے گا،جس نے اس سے لڑائی کا ارادہ کیا تو وہ اسے ذلیل کر دے گا، جس نے اس کو دھوکا دیناچاہا تووہ اسے اس کی سزا دے گا اور جس نے اس پر بھروسا کیا تووہ اسے نفع دے گا اور جس نے اس کے لیے عاجزی کی تو وہ اُسے بلند رتبہ عطا فرمائے گا۔* 
معروف کرخی کی بارگاہ میں عرض کی گئی: *دل سے دنیا کی محبت نکالنے کا نسخہ کیا ہے؟*ارشاد فرمایا:*اللہ عَزَّوَجَلَّ سے سچی محبت اور لوگوں کے ساتھ اچھا برتاؤکرنا۔ اور خالص محبت کی علامات تین ہیں:*

1. ۔۔۔۔۔۔ وعدہ پورا کرنا
2. ۔۔۔۔۔۔ بغیرسوال کے عطا کرنا اور
3. ۔۔۔۔۔۔ کوئی سخاوت نہ کرے پھر بھی اس کی تعریف کرنا

مُحَبِّین کی علامات بھی تین ہیں

1. ۔۔۔۔۔۔ رضائے الٰہی عَزَّوَجَلَّ کی جستجومیں رہنا
2. ۔۔۔۔۔۔ اسی کی ذات میں مشغول رہنا اور
3. ۔۔۔۔۔۔ ہمیشہ اسی کی پناہ طلب کرنا۔

ابو عبید ہ بن حر یوبہ کا قول ہے کہ سری سقطیؒ کے انتقال کے بعد میں نے انھیں خواب میں دیکھا میں نے ان سے پو چھا کہ اللہ تعالیٰ نے آپ سے کیا معاملہ کیا انھوں نے فر مایا کہ اللہ تعالیٰ نے میری اور میرے جنازہ میں حاضرین کی بخشش فر مادی۔ میں نے عرض کیا کہ میں بھی آپ کے جنازہ میں شریک ہوا تھا یہ سن کر انھوں نے ایک رجسٹر نکالا لیکن اس میں میرا نام نہیں تھا میں نے کہا میں واقعتا آپ کے جنازہ میں تھا تو اس کے حاشیہ میں میرا نام نکل آیا 

ابن خلکان کہتے ہیں کہ سری سقطیؒ اکثر یہ اشعار پڑھا کرتے تھے۔ "جب میں نے محبت کا دعویٰ کیا تو محبوب نے کہا کہ جھوٹ ہے کیونکہ آپ کے اعضاء پر گوشت موجود ہے۔ جب تک جسم پر گوشت ہے اس وقت تک محبت کا دعویٰ غلط ہے اور اسی طرح جب تک اتنا مدہوش نہ ہو جائے کہ کسی بھی پکارنے والے کا جواب نہ دے اس وقت تک محبت کا دعویٰ کرنا صحیح نہیں" ۔

وفات
----

ابن خلکان کاقول ہے کہ سری سقطی کی وفات13 رمضان المبارک 251ھ بروز منگل 98 برس کی میں ہوئی۔
خطیب نے ذکر کیا کہ سری سقطی کی وفات 6؍ رمضان 253ھ، بروز پیر اذان فجر کے بعد ہوئی اور بعد عصر شونیزی قبرستان بغدادمیں تد فین ہوئی ۔

حوالہ جات
---------

1. ↑  سورہ کہف و نون۔ مولانا مودودی
2. ↑  تذکرۃ الاولیاء، فرید الدین عطار
3. ↑  ۔ (سبع سنابل،سنبلہ چہارم،ص131
4. ↑  حکایتیں اورنصیحتیں،شُعَیْب حَرِیْفِیْش،مکتبۃالمدینہ باب المدینہ کراچی
5. ↑  سیر اعلام النبلا،الرقم1425معروف الکرخی، ج8، ص218
6. ↑  حلیۃ الاولیاء، معروف الکرخی، الحدیث12718، ج8، ص411
7. ↑  تاریخ ابن کثیر

| * د
* ب
* ت
شجرہ قادریہ سیفیہ |
| --- |
| 
* محمد رسول اللہ صلی اللہ علیہ وآلہ وسلم
* علی بن ابی طالب
* حسن بصری
* حبیب عجمی
* ابوسلیمان داؤدطائی
* ابو محفوظ معروف کرخی
* ابوحسن عبداللہ سری سقطی
* ابوالقاسم جنید بغدادی
* ابوبکر الشبلی المالکی
* عبدالعزیز بن حارث الاسدی التمیمی
* ابو الفضل عبدالواحد تمیمی
* ابوالفرح طرطوسی
* ابوالحسن ہنکاری
* ابو سعید مبارک
* ابو محمد عبدالقادرالجیلانی الحسنبلی الحسنی
* عثمان ہارونی
* سید کبیر الدین شاہ دولہ بغدادی
* شاہ منوردہلوی
* شاہ عالم دہلوی
* شیخ احمد ملتانی
* جنید پشاوری
* محمد صدیق بونیری
* محمد ہشت نگری
* محمد شعیب تورڈھیری
* عبدالغفورعرف حضرت سوات
* نجم الدین عرف حضرت ھڈی
* شیخ حمیداللہ عرف شیخ الاسلام تگاب
* شاہ رسول طالقانی
* محمد ہاشم سمنگانی
* آخوندزادہ سیف الرحمن
* میاں محمد سیفی
* محمدسرفرازمحمدی سیفی

 |  |


| * د
* ب
* ت
شجرہ سہروردیہ سیفیہ |
| --- |
| 
* حضرت محمد رسول اللہ صلی اللہ علیہ وآلہ وسلم
* علی بن ابی طالب
* ابو سعید حسن بصری
* ابو محمد شیخ حبیب عجمی
* ابوسلیمان داؤدطائی
* ابو محفوظ معروف کرخی
* ابو الحسن عبداللہ سری سقطی
* ابوالقاسم جنید بغدادی
* کریم الدین منعم شیخ ممشا و علودینوری
* ابو العباس احمد دینوری
* محمد بن عبداللہ عمویہ
* ابوعمر قطب الدین سہروردی
* عبدالقاہرابو نجیب السہروردی الصدیقی
* ابوحفص شہاب الدین سہروردی
* ابو البرکات بہاؤالدین زکریا الاسدی القرشی الملتانی
* مخدوم جہانیاں ابوالکرم سید جلال الدین بخاری
* سید اجمل شاہ بہرائچی
* سید بڈھن بہرائچی
* شیخ محمد درویش
* عبدالقدوس گنگوہی
* رکن الدین گنگوہی
* عبدالاحد الفاروقی الکابلی
* مجدد الف ثانی شیخ احمد الفاروقی السرہندی
* سید عبداللہ الحسینی عرف حاجی بہادر
* شیخ مامون شاہ منصوری
* محمد نعیم کاموی
* محمد شاہ الحسین السدھومی
* محمد صدیق بونیری
* محمد ہشت نگری
* عبدالغفور عرف حضرت سوات
* نجم الدین عرف حضرت ھڈی
* شاہ رسول طالقانی
* محمد ہاشم سمنگانی
* آخوندزادہ سیف الرحمن
* میاں محمد سیفی
* محمد سرفراز محمدی سیفی

 |  |